   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  29 ianuarie 2007
Pl.X. – 951


    AVIZ
asupra propunerii legislative pentru declararea zonei « Mehedinţiul de sub munte – zonă strategică de turism »
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru declararea zonei « Mehedinţiul de sub munte – zonă strategică de turism », trimisă cu adresa nr. Pl.X- 951 din 11 decembrie 2006 şi înregistrată sub nr. 31/1492 din  12.12.2006.


Camera Deputaţilor este Cameră decizională.


Senatul, în calitate de primă Cameră sesizată, a respins iniţiativa legislativă în şedinţa din 6 decembrie 2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  29 ianuarie 2007.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 1004/20.07.2006, precum şi Punctul de vedere al Guvernului cu nr. 2473 din 15.08.2006 prin care precizează că nu susţine adoptarea în foma prezentată.


În urma dezbaterilor, membrii comisiei, au constatat că pentru acoperirea fondurilor necesare realizării investiţiilor propuse, iniţiatorul face trimitere la bugetul de stat, la bugetele locale şi la alte surse de finanţare ce pot fi atrase de autorităţile administraţiei publice locale, fară a ţine seama că pentru accesarea fondurilor de la bugetul de stat este necesară elaborarea unor programe pentru investiţiile în infrastructura localităţilor, potrivit planurilor de dezvoltare locale, zonale sau judeţene, în concordanţă cu Planul Naţional de Dezvoltare, cu respectarea regulilor impuse de legislaţia aplicabilă în materia de referintă.
           Faţă de cele constatate, membrii comisiei au hotărât, cu unanimitate de voturi, avizarea negativă a propunerii legislative.


În raport de conţinutul şi obiectul său, proiectul de lege face parte din categoria legilor ordinare.

